IEPIRKUMA
“Datortīkla pilnveidošanas darbi”
identifikācijas Nr.DRS 2024/43
NOLIKUMA SKAIDROJUMI NR.1
SIA “Daugavpils reģionālā slimnīca” iepirkumu komisija (turpmāk – Iepirkumu komisija) 2024.gada 23.septembra sēdē izskatīja ieinteresētās personas iesniegtos jautājumus un sniedz uz tiem sekojošas atbildes.
Ieinteresētās personas 1.jautājums
Tehniskās specifikācijas 3.2.punkts. Darbu pieteikumu Pasūtītājs nosūta Izpildītājam uz Līgumā norādīto Izpildītāja e-pasta adresi, norādot aptuveno darbu sarakstu, apjomus un darbu izpildes termiņu, kā arī informējot Izpildītāju telefoniski par darbu pieteikuma nosūtīšanu. Vai pasūtītājam ir kvalificēts speciālists, kurš var noteikt konkrētu darbu izpildes termiņus? Ja izpildītājs nepiekrīt termiņam, vai puses nevar vienoties par to, tad kā risināt šo problēmu?
Pasūtītāja atbilde uz 1.jautājumu
Iepirkumu komisija norāda, ka atbilstoši iepirkuma nolikuma 1.pielikuma tehniskās specifikācijas 3.2.punktam darbu pieteikumu pasūtītājs nosūta izpildītājam uz līgumā norādīto izpildītāja e-pasta adresi, norādot darbu sarakstu, provizoriskus darbu apjomus un provizoriskus darbu izpildes termiņus, kā arī informējot izpildītāju telefoniski par darbu pieteikuma nosūtīšanu. Vienlaikus iepirkuma nolikuma 8.pielikuma līguma projekta 7.2.punkts nosaka, ka pasūtītājs, konstatējot darbu izpildes nepieciešamību objektā, sastāda un nosūta izpildītājam darbu pieteikumu uz līgumā norādīto izpildītāja e-pasta adresi, kā arī informē izpildītāju telefoniski par darbu pieteikuma nosūtīšanu, bet līguma projekta 7.4.punkts nosaka, ka pēc lokālās tāmes, kā darbu apjomu un darbu izpildes termiņa saskaņošanas no pasūtītāja puses izpildītājs uzsāk darbus objektā. No iepriekš minētā izriet ka, ja pasūtītājs konstatē darbu izpildes nepieciešamību, tā kvalificēts personāls sastāda darbu pieteikumu, kurā norāda provizorisku darbu izpildes termiņu un pēc visu priekšdarbu izpildes pasūtītājs saskaņo galīgo darbu izpildes termiņu. Turklāt līguma izpildē veicamās darbības, t.sk. problēmu risināšana, puses nodrošina augstā un profesionālā savstarpējā saskarsmē.
Ieinteresētās personas 2.jautājums
Tehniskās specifikācijas 6.2.punkts. Izpildītājs pats ir atbildīgs par precīzu darbu tehnoloģijas izvēli, saderīgu būvizstrādājumu, darba rīku un mehānismu pielietošanu, kā arī par nepieciešamajiem projektēšanas darbiem uzdevuma veikšanai. Izpildītājam jāizvērtē darbu veikšanai nepieciešamie būvizstrādājumi un papildus darbi, bet bez kuriem nebūtu iespējama darbu tehnoloģiski pareiza un spēkā esošajiem normatīvajiem aktiem atbilstoša darbu veikšana. Sniedziet skaidrojumu, kā iespējams provizoriski aprēķināt un noteikt darbus, ja nav zināms objekts.
Pasūtītāja atbilde uz 2.jautājumu
Iepirkumu komisija norāda, ka atbilstoši iepirkuma nolikuma 1.pielikuma tehniskās specifikācijas 3.2.punktam darbu pieteikumu pasūtītājs nosūta izpildītājam uz līgumā norādīto izpildītāja e-pasta adresi, norādot darbu sarakstu, provizoriskus darbu apjomus un provizoriskus darbu izpildes termiņus, kā arī informējot izpildītāju telefoniski par darbu pieteikuma nosūtīšanu. Vienlaikus iepirkuma nolikuma 8.pielikuma līguma projekta 7.2.punkts nosaka, ka pasūtītājs, konstatējot darbu izpildes nepieciešamību objektā, sastāda un nosūta izpildītājam darbu pieteikumu uz līgumā norādīto izpildītāja e-pasta adresi, kā arī informē izpildītāju telefoniski par darbu pieteikuma nosūtīšanu, bet līguma projekta 7.3.punkts nosaka, ka pirms darbu uzsākšanas objektā pušu pilnvarotas personas apseko objektu un izpildītājs veic uzmērīšanas darbus. Pēc uzmērīšanas darbu pabeigšanas izpildītājs sagatavo un nosūta pasūtītājam lokālo tāmi uz līgumā norādīto pasūtītāja e-pasta adresi, kā arī informē pasūtītāju telefoniski par lokālās tāmes nosūtīšanu. No iepriekš minētā izriet, ka darbu veidi un to apjomi objektā tiek noteikti pēc pasūtītāja darbu pieteikuma saņemšanas objekta kopīgas apsekošanas laikā.
Ieinteresētās personas 3.jautājums
Tehniskā specifikācija 7.1.punkts. Darbu uzraudzību, darbu pārbaudi un pieņemšanu veic Pasūtītāja pilnvarots pārstāvis. Vai to darīs speciālists ar attiecīgo kvalifikāciju un kuram ir attiecīgas zināšanas šo darbu specifikā? Kā tiks organizēta pieņemšana? Uz kāda pamata var atteikt pieņemt un vai kaut kur ir aprakstīta darbu pieņemšanas procedūra?
Pasūtītāja atbilde uz 3.jautājumu
Iepirkumu komisija norāda, ka atbilstoši iepirkuma nolikuma 1.pielikuma tehniskās specifikācijas 7.6.punktam izpildītājs neveic, vai ir veicis nekvalitatīvi darbus, neievēro noteiktos izpildes termiņu vai nav novērsis pasūtītāja pieteiktās pretenzijas, tad pasūtītājam ir tiesības neapmaksāt darbus atbilstoši līguma nosacījumiem un piemērot līgumsodus.. Vienlaikus iepirkuma nolikuma 8.pielikuma līguma projekta 7.7., 7.8., 7.9.punkti nosaka, ka, ja ir saņemti pasūtītāja rakstiski pamatoti iebildumi, tad puses sastāda divpusēju aktu, kurā nosaka trūkumus, kurus izpildītājam jānovērš par saviem līdzekļiem aktā noteiktajā termiņā un kārtībā. Pēc trūkumu novēršanas objektā pasūtītājs paraksta aktu. Gadījumā, ja izpildītājs atsakās uz sava rēķina novērst pasūtītāja konstatētos trūkumus objektā pēc izpildītāja veiktajiem darbiem, tad tiek noteikta neatkarīgā ekspertīze, kuras slēdziens ir saistošs abām pusēm, bet ekspertīzes izmaksas sedz tā puse, kurai ekspertīzes slēdziens ir negatīvs. No iepriekš minētā izriet, ka pasūtītāja kvalificēts personāls nodrošinās līguma izpildes kontroli, kā arī attiecīgos objektos veikto darbu pieņemšanu, ja ar nosacījumu, ka darbi ir veikti bez trūkumiem.
Ieinteresētās personas 4.jautājums
Līguma projekts 4.6.punkts. Ja Pasūtītājam rodas iebildumi par Aktā un/vai Lokālā tāmē un/vai E-rēķinā norādītās informācijas un/vai summas pamatotību vai saistību neizpildi, vai nepienācīgu izpildi, tad Pasūtītājs 5 (piecu) darba dienu laikā no iepriekš minēto visu dokumentu saņemšanas dienas rakstiski iesniedz Izpildītājam motivētus iebildumus un nesaskaņot, neparakstīt un neapmaksāt iepriekš minētajos dokumentos minētās summas līdz brīdim, kamēr iebildumi nav Pušu izrunāti un atrisināti. Ja Pasūtītājs ir iesniedzis rakstisku iebildumu, tad Izpildītājam nav tiesību piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm. “un/vai summas pamatotību” – skaidrojiet ko Pasūtītājs ir domājis norādot šo piebildi? Kādos gadījumos summa var būt nepamatota, ja cenas tiks atrunātas pirms darbu veikšanas un saskaņotas? Ir apjoms un ir cenas no sākotnējās lokālās tāmes!
Pasūtītāja atbilde uz 4.jautājumu
Iepirkumu komisija norāda, ka iepirkuma nolikuma 8.pielikuma līguma projekta 4.6.punkts nosaka, ka, ja pasūtītājam rodas iebildumi par aktā un/vai lokālā tāmē un/vai e-rēķinā norādītās informācijas un/vai summas pamatotību vai saistību neizpildi, vai nepienācīgu izpildi, tad pasūtītājs 5 (piecu) darba dienu laikā no iepriekš minēto visu dokumentu saņemšanas dienas rakstiski iesniedz izpildītājam motivētus iebildumus un nesaskaņot, neparakstīt un neapmaksāt iepriekš minētajos dokumentos minētās summas līdz brīdim, kamēr iebildumi nav pušu izrunāti un atrisināti. Ja pasūtītājs ir iesniedzis rakstisku iebildumu, tad izpildītājam nav tiesību piemērot līgumsodu par maksājuma nokavējumu vai vienpusēji atkāpties no līguma izpildes līdz strīda atrisināšanai starp pusēm. No iepriekš minētā izriet, ka pasūtītājs var izteikt iebildumus par izpildītāja iesniegto aktu, lokālo tāmi, e-rēķinu gadījumos, kad tajos norādītā informācija un/vai summa nav pamatota, kā arī saistību neizpildes vai nepienācīgas izpildes gadījumos. Summas nepamatotība var rasties gadījumos, kad e-rēķinā norādītā summa nesakrīt ar lokālā tāmē norādīto summu.
Ieinteresētās personas 5.jautājums
Nolikuma 27.7.punktā norādīts, ka “Ja vismaz divu piedāvājumu novērtējums ir vienāds, tad no tiem iepirkuma komisija izvēlas piedāvājumu, ko iesniedzis pretendents, kuram piešķirtais punktu skaits vērtēšanas kritērijā  “Apkopes pakalpojumu kopējās izmaksas mēnesī”  ir vislielākais. Ja vairāku pretendentu piedāvājumu novērtējums ir vienāds un piešķirto punktu skaits arī ir vienāds, tad iepirkuma komisija veic izlozi starp šiem pretendentiem, uzaicinot tos piedalīties klātienē vai tiešsaistē. Ja uzaicinātie pretendenti neierodas klātienē norādītajā izlozes vietā vai nereģistrējas tiešsaistes adresē un laikā, iepirkuma komisija to veic bez pretendentu klātbūtnes.” Lūdzu skaidrojiet norādi par kritēriju “Apkopes pakalpojumu kopējās izmaksas mēnesī”. Iepirkuma dokumentācijā šāds kritērijs nav atrodams.
Pasūtītāja atbilde uz 5.jautājumu
Iepirkumu komisija norāda, ka iepirkuma nolikuma 27.7.punktā norādītais vērtēšanas kritērijs “Apkopes pakalpojumu kopējās izmaksas mēnesī” ir pārrakstīšanās kļūda. Tiks veikti attiecīgi iepirkuma nolikuma grozījumi, nosakot, ka vērtēšanas kritērijs ir “Vienas vienības izcenojumu kopsumma”.

